Joan Rivers oorlede | Maroela Media
Joan Rivers in 2010 Foto: David Shankbone (Uit die album Joan Rivers at Musto's 25th Anniversary" Wikimedia Commons
Die bekende komediant en televisiepersoonlikheid Joan Rivers is Donderdag in die ouderdom van 81 oorlede.
Joan se dogter, Melissa Rivers, het in 'n verklaring gesê haar ma is omstreeks 13:17 tussen haar familie en vriende oorlede. Sy was die afgelope paar dae in die Mount Sinai-hospitaal in New York, Amerika.
Joan was mede-aanbieder van die gewilde E! TV-program, Fashion Police. Sy het sterre en bekendes oor hul kleredrag by glansgeleenthede skertsend gekritiseer.
Sy is op 28 Augustus na die hospitaal gehaas nadat haar hart gaan staan het. Sy was bewusteloos en dokters het haar onder verdowing gehou. Melissa het op 2 September aangekondig haar ma is op lewensondersteunende masjiene geplaas. Sy het gister gesê haar ma is uit die intensiewesorg-eenheid na 'n privaatkamer geskuif waar sy "gemaklik gehou word".
Joan het haar loopbaan begin deur 'n rol in Candid Camera te vertolk teenoor Barbara Streisand.
Mmmmmm – miskien kan 'n paar familielede van Oscar Pistorius en Reeva Steenkamp nou 'n paar onsmaaklike grappe oor haar dood maak! Onsmaaklike mens!